<classify> Azam inakwenda ikiwa na shauku ya kufanya vyema, baada ya mwishoni mwa wiki kunusurika kichapo kutoka kwa Yanga katika mchezo uliomaliza kwa sare ya 1-1, Azam wakichomoa katika dakika ya 86, mfungaji akiwa Kipre Tchetche.Hata hivyo, keshokutwa ambayo itakuwa siku ya mchezo baina ya timu hizo, Azam haitakuwa na kocha wake Stewart Hall anayetumikia adhabu ya kukosa mechi mbili, ingawa atasafiri na timu kwa lengo la kuendelea kuinoa.Azam ambayo msimu uliopita ililala 1-0 mjini Mtwara, inashika nafasi ya pili katika msimamo wa ligi, kileleni wakiwepo mabingwa watetezi Yanga ingawa timu hizo zina pointi sawa, 16. Yanga inaongoza kwa wastani mzuri wa mabao ya kufunga na kufungwa.Simba iliyopania kushika nafasi za juu msimu huu ili ilirejee katika michuano ya kimataifa mwakani, ni ya tatu ikiwa na pointi 15. Ratiba ya ligi inaonesha kuwa, kesho Yanga wataikaribisha Toto Africans Uwanja wa Taifa, Dar es Salaam, Stand United na Majimaji Shinyanga JKT Ruvu na Mtibwa Sugar Uwanja wa Karume, Dar es Salaam.Prisons na Simba Mbeya na Coastal Union dhidi ya Kagera Sugar, Tanga.  <topic>: MICHEZO 